CELEX: 32015R1416
Language: hr
Date: 2015-08-20 00:00:00
Title: Provedbena uredba Komisije (EU) 2015/1416 оd 20. kolovoza 2015. o odobrenju natrijeva bisulfata kao dodatka hrani za sve životinjske vrste (Tekst značajan za EGP)

21.8.2015   
            
            
               HR
            
            
               Službeni list Europske unije
            
            
               L 220/11
            
         PROVEDBENA UREDBA KOMISIJE (EU) 2015/1416
   оd 20. kolovoza 2015.
   o odobrenju natrijeva bisulfata kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja.
            
         
               (2)
            
            
               Uporaba natrijeva bisulfata odobrena je na deset godina za kućne ljubimce i ostale životinje koje se ne koriste za proizvodnju hrane Provedbenom uredbom Komisije (EU) br. 136/2012 (2).
            
         
               (3)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje natrijeva bisulfata. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (4)
            
            
               Zahtjev se odnosi na odobrenje natrijeva bisulfata kao dodatka hrani za sve životinjske vrste te njegovo razvrstavanje u kategoriju dodataka „tehnološki dodaci”.
            
         
               (5)
            
            
               Europska agencija za sigurnost hrane (dalje u tekstu: „Agencija”) u svojim je mišljenjima od 11. listopada 2011. (3) i 22. svibnja 2014. (4) zaključila da natrijev bisulfat u predloženim uvjetima uporabe nema negativan učinak na zdravlje životinja, zdravlje ljudi ili na okoliš te da se smatra učinkovitom njegova uporaba kao konzervansa i regulatora kiselosti za sve životinjske vrste. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
            
         
               (6)
            
            
               Ocjenom natrijeva bisulfata utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim treba odobriti uporabu tog pripravka kako je navedeno u prilozima ovoj Uredbi.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Tvar navedena u Prilogu I., koja pripada kategoriji dodataka hrani za životinje „tehnološki dodaci” i funkcionalnoj skupini „konzervansi”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Tvar navedena u Prilogu II., koja pripada kategoriji dodataka hrani za životinje „tehnološki dodaci” i funkcionalnoj skupini „regulatori kiselosti”, odobrava se kao dodatak hrani za životinje pod uvjetima utvrđenima u tom Prilogu.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. kolovoza 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  Provedbena uredba Komisije (EU) br. 136/2012 od 16. veljače 2012. o odobrenju natrijevog bisulfata kao dodatka hrani za životinje za kućne ljubimce i ostale životinje koje se ne koriste za proizvodnju hrane (SL L 46, 17.2.2012., str. 33.).
   
      (3)  EFSA Journal 2011; 9(11):2415.
   
      (4)  EFSA Journal 2014; 12(6):3731.
   
      PRILOG I.
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Datum isteka valjanosti odobrenja
               
            
                  mg/kg potpune krmne smjese s udjelom vlage od 12 %
               
            
                  
                     Kategorija tehnoloških dodataka. Funkcionalna skupina: konzervansi
                  
               
            
                  1j514ii
               
               
                  —
               
               
                  Natrijev bisulfat
               
               
                  
                     Sastav dodatka hrani
                  
                  Natrijev bisulfat: ≥ 95,2 %
                  
                     Karakteristike aktivne tvari
                  
                  Natrijev bisulfat CAS br. 7681-38-1
                  NaHSO4
                  
                  Na 19,15 %
                  SO4 80,01 %
                  Proizveden kemijskom sintezom
                  
                     Metoda analize
                      (1)
                  
                  Određivanje natrijeva hidrogensulfata u dodatcima hrani za životinje: titrimetrijska metoda koja se temelji na određivanju ukupne topive kiselosti natrijeva bisulfata sa standardnom otopinom natrijeva hidroksida.
               
               
                  Sve vrste životinja osim mačaka i vodenih vidrica
               
               
                  —
               
               
                  —
               
               
                  4 000
               
               
                  
                              1.
                           
                           
                              U uputama za uporabu dodatka hrani i premiksa potrebno je navesti temperaturu skladištenja, rok valjanosti i stabilnost pri peletiranju.
                           
                        
                              2.
                           
                           
                              Radi sigurnosti pri rukovanju upotrebljavati zaštitu za dišne organe, zaštitu za oči i rukavice.
                           
                        
                              3.
                           
                           
                              Ukupna količina natrijeva bisulfata ne smije premašiti najveće dopuštene razine potpune krmne smjese utvrđene za svaku odgovarajuću vrstu.
                           
                        
               
                  10. rujna 2025.
               
            
                  Mačke
               
               
                  20 000
               
            
                  Vodene vidrice
               
               
                  10 000
               
            
         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports
   
   
      PRILOG II.
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Datum isteka valjanosti odobrenja
               
            
                  mg/kg potpune krmne smjese s udjelom vlage od 12 %
               
            
                  
                     Kategorija tehnoloških dodataka. Funkcionalna skupina: regulatori kiselosti
                  
               
            
                  1j514ii
               
               
                  —
               
               
                  Natrijev bisulfat
               
               
                  
                     Sastav dodatka hrani
                  
                  Natrijev bisulfat: ≥ 95,2 %
                  
                     Karakteristike aktivne tvari
                  
                  Natrijev bisulfat CAS br. 7681-38-1
                  NaHSO4
                  
                  Na 19,15 %
                  SO4 80,01 %
                  Proizveden kemijskom sintezom
                  
                     Metoda analize
                      (1)
                  
                  Određivanje natrijeva hidrogensulfata u dodatcima hrani za životinje: titrimetrijska metoda koja se temelji na određivanju ukupne topive kiselosti natrijeva bisulfata sa standardnom otopinom natrijeva hidroksida.
               
               
                  Sve vrste životinja osim mačaka, vodenih vidrica, kućnih ljubimaca i drugih životinja koje se ne koriste za proizvodnju hrane
               
               
                  —
               
               
                  —
               
               
                  4 000
               
               
                  
                              1.
                           
                           
                              U uputama za uporabu dodatka hrani i premiksa potrebno je navesti temperaturu skladištenja, rok valjanosti i stabilnost pri peletiranju.
                           
                        
                              2.
                           
                           
                              Radi sigurnosti pri rukovanju upotrebljavati zaštitu za dišne organe, zaštitu za oči i rukavice.
                           
                        
                              3.
                           
                           
                              Ukupna količina natrijeva bisulfata ne smije premašiti najveće dopuštene razine potpune krmne smjese utvrđene za svaku odgovarajuću vrstu.
                           
                        
               
                  10. rujna 2025.
               
            
         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports